  Майя Бывальцева Удмуртиысь Дышетонэз азинтонъя институтлэн кивалтӥсез Наталья Сударикова луиз. Сыӵе пумкылъян улосвыл тӧро Александр Бречалов элькунысь дышетонъя но тодосъя министрен Светлана Болотниковаен но Удмуртилэн тӧроезлэн советникеныз Наталья Судариковен пумиськыку кутэмын. Йӧскалык ӵектослэн валтӥсь ужпумез – дышетонлэн ӟечлыкезъя дуннеысь дас устоосыз пӧлы пырон. Удмуртия куд-ог ӵектосъёсъя ужаны кутскиз ни. Но со дыре ик ми валаськомы, нырысь ик дышетӥсьёслэсь тодон-валанъёссэс будэтытэк ужпумез быдэстыны ум быгатэ. Соин ик Дышетонэз азинтонъя институтлы нимысьтыз инты висъяське, со дышетонэз валтӥсь луыны кулэ Светлана Болотникова, Удмуртиысь дышетонъя но тодосъя министрСветлана Болотникова Удмуртилэн тӧроезлы «Дышетон» йӧскалык ӵектосэз быдэсъянын валтӥсь ужпумъёс сярысь вераз. Дышетӥсьёсты дасян но соослэсь тодон-валанъёссэс будэтон ужлэсь кулэлыксэ лыдэ басьтыса, министр Дышетонэз азинтонъя институтлы кивалтӥсе Наталья Судариковаез юнматыны ӵектӥз. Улосвыл тӧро ӵектонлы дурбасьтӥз. Со вань йӧскалык ӵектосъёслэн инъетазы дышетон луэ шуыса пусйиз но Наталья Судариковалы улосвыл тӧролэн советникез луыса ужамез понна тау кариз. Ми тодӥськомы, пӧртэм интыужъёсын тӥ дышетон удысэн выриды, та темаен «висиськоды», тодӥськоды, кызьы сое туннэ азинтыны кулэ но выльдонъёсты пыӵатыны дась Александр Бречалов, Удмуртилэн тӧроезУдмуртиысь Дышетонэз азинтонъя институт элькунысь дышетӥсьёслэсь тодон-валанъёссэс будэтон ласянь 285 ӧнерлыко программаосъя но выльысь дышетонъя укмыс программаосъя ужа. Институтлэн ёзсӧзнэтаз кафедраос, центръёс но ёзэтъёс пыро. Ваньмыз 20 ёзъёсыз.  Азьвыл Дышетонэз азинтонъя институтэн Владимир Байметов кивалтӥз. ВАТСАН Наталья Алексеевна Сударикова вордскиз 16-тӥ толсуре 1954-тӥ арын.   Йылпумъяз Удмурт кун университетэз, ӧнерез — ӟуч кылъя но литературая дышетӥсь, Кун службая Урал академиез, ӧнерез — кун но муниципал кивалтон. Педагогика тодосъя кандидат. 1977–1980 аръёсы — Ижкарысь 38 номеро школаын ӟуч кылъя но литературая дышетӥсь;   1980–1982 аръёсы — Ижкарысь Первомай ёросысь пионеръёслэн но дышетскисьёслэн юртысьтызы пионеръёсын ужанъя методист;  1982–1999 аръёсы — Ижкарысь 50 номеро шоръёзо школаын ӟуч кылъя но литературая дышетӥсь, кивалтӥсьлэн дышетонъя но визьноданъя воштӥсез, кивалтӥсь;  1999–2004 аръёсы — Удмуртиысь калыкез дышетонъя министрлэн нырысетӥ воштӥсез;  2004–2007 аръёсы — Удмуртиысь дышетонъя но тодосъя министрлэн нырысетӥ воштӥсез;   2008-2016 аръёсы — Удмуртилэн Кун Кенешысьтыз тодосъя, дышетонъя, лулчеберетъя но егитъёсын ужан политикая ялан ужась ӧрилэн тӧроез;  2016-2017 аръёсы — Удмуртиысь кивалтэтлэн тӧроезлэн воштӥсез;  2017-тӥ арын - Удмуртиысь кивалтэтлэн тӧроезлэн воштӥсезлэсь ужзэ быдэсъясь;  2017-тӥ арысен – Удмуртиысь тӧролэн советникез. Тегъёс: Дышетон Ижкар Удмуртия НатальяСударикова АлександрБречалов  